पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर। नकली नोट छापकर उन्हें मार्केट में वितरित करने वाले गिरोह को पकड़कर पुलिस ने उनसे 92 हजार 750 रुपए बरामद किए हैं। भूपालपुरा थाना पुलिस ने गिरोह के चार आरोपियों को गिरफ्तार किया है। पूछताछ में पता चला कि गिरोह के दो सदस्य घर में कम्प्यूटर, स्केनर, कलर प्रिंटर, पेपर शीट सहित अन्य उपकरण से नोट बनाते थे और दो सदस्य इन्हें बाजार में वितरित करते थे।
पुलिस अधीक्षक हरिप्रसाद शर्मा ने बताया कि गिरोह के मास्टर माइंड अंबावेरी, डबोक निवासी रामलाल मेघवाल पुत्र फतेह सिंह, भटियानी चौहट्टा निवासी चतर सिंह पुत्र बदन सिंह, बलीचा, गोवर्धन विलास निवासी विष्णु खटीक पुत्र लहरी लाल और लक्ष्मण लाल पुत्र रतना गमेती को गिरफ्तार किया है। इनके घर से पुलिस ने नकली नोट बनाने में उपयोग होने वाला सामान और सौ, पांच सौ और हजार के नोट के कुल 92 हजार रुपए जब्त किए हैं। यह कार्रवाई पुलिस उपाधीक्षक अनंत कुमार के नेतृत्व में थानाधिकारी सतीश मीणा, एसआई दयाराम, कांस्टेबल बनवारी, देवेन्द्र, गोवर्धन, संग्राम सिंह, कमलेश, विश्वेन्द्र, मो. अख्तर और गणेश सिंह की टीम ने की।
डेढ़ साल में किए करीब 15 लाख रुपए वितरित :
एडि.एसपी तेजराज सिंह ने बताया कि पूछताछ में सामने आया कि आरोपी नकली नोट छापने का काम डेढ़ वर्ष से कर रहे थे। अब तक आरोपियों ने 15 लाख रुपए के सौ, पांच सौ और हजार के नोट छापकर मार्केट में वितरित किए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn